Xitoyning kompyuter o‘yinlari ishlab chiqaruvchi NetDragon Websoft kompaniyasining yangi ofis binosi Star Trek (“Yulduzli yo‘l”) serialidagi USS yulduzlararo kemasi uslubida qurildi. Mashable nashrining yozishicha, kompaniya asoschisi Lyu De Yan bu bino qurilishiga 160 mln dollar sarflagan.Bino qurilishida mualliflik huquqlarining buzilishiga yo‘l qo‘yilmadi. Kompaniya qurilishga kirishishdan oldin huquq egasidan kema modelini qurishga ruxsat oldi. Qurilish ishlari 2008-2014 yillarni o‘z ichiga oldi. Ofis “kemasi” Xitoyning Futszyan viloyatidagi Changle shahrida joylashgan.